Annasofiya Robb

**AnnaSofiya Robb** (; ) — ABŞ aktrisası; model və müğənni. Aktrisalıq karyerasına 2004-ci ildə *Samantha: An American Girl Holiday* televiziya serialında baş rolu canlandıraraq başlayıb. Film debütünü 2005-ci ildə *Because of Winn-Dixie* bədii filmi ilə etmiş, ardınca Tim Börtonun rejissoru olduğu *Çarlinin şokolad fabriki* (2004) filmində Vaylet Boreqard obrazını canlandırmışdır. 2007-ci ildə işıq üzü görən Terabitiya körpüsü filmindəki rolu ilə məşhurlaşaraq Gənc sənətçi mükafatına layiq görülüb, daha sonra  *Race to Witch Mountain* (2009), *Soul Surfer* (2011) və *[[Evə aparan yol (film, 2013)|Evə aparan yol]]* (2013) filmlərində çəkilib. The CW kanalında yayımlanan *Kerrinin gündəlikləri* (2013–2014) serialında canlandırdığı Kerri Bredşou rolu ilə diqqətləri üzərinə çəkmişdir.

## Erkən həyatı
Robb Denver Koloradoda Cenit və David Robbun ailəsində anadan oldu. O, adını böyük ana nənəsi olan, Anna Sofiya və ata nənəsi olan Anna Mariyadan aldı. Robbun əsli və kökü, Danimarka, İngilis, irlandiyalı, Şotland və İsveçdir. O, rəqs və gimnastika dərslərinə dörd il yarım müddətində qatıldı, ancaq sonra aktiyorluq dərslərinə fokus olduğuna görə gimnastika dərslərini buraxdı. 2009-cu ildən Arabaho Orta məktəbində oxuyurdu. 2012-ci ildə isə məzun oldu.

2014-cü ildə Nyu-York Universitetinə qəbul oldu.

21 yanvar 2017-ci ildə keçirilən Qadın marşlarında nümayişçi olaraq iştirak etmişdi.

## Karyerası
9 yaşında ikən bir agent tərəfindən kəşf edildikdən sonra o, və anası Los Ancelesə yola düşdülər. Bir neçə seçim mərhələsindən sonra ona *Bratz kuklaları* adlı komersiyal bir reklamda görünmək fürsəti verildi. McDonald's adına yayımlanan reklamda göründükdən sonra, onun  *Drake & Josh* televiziya seriyalının "Number One Fan" seriyasında kiçik rol aldı. *Samantha: An American Girl Holiday* adlı xüsusi bir televiziya seriyalında o, ilk dəfə baş rolda oldu.

Robb böyük ekranlara 2005-ci ildə məşhur uşaq kitablarından ekranlaşdırılan iki filmdə görünməyə başladı. O, *Because of Winn-Dixie* filmin-də Opal rolunu,Tim Börtinin yenidən işlənmiş *Charlie and the Chocolate Factory filmidə* isə rəqabətcil və kobud bir obraz olan "Violet Beauregarde"ı canlandırdı. İkinci film çoxlu uğurlar əldə etdi və Robbun populyarlığını artırmaqda mühüm təsiri oldu.

2006-cı ildə *Danny Phantom* adlı bir cizgi seriyalında Danielle "Deni" Fentonu səsləndirdi. 2007-ci ildə ABŞ-də yayımlanan *[[Terabitiyaya körpü (film, 2007)|Bridge to Terabithia]]* filmində Coş Hatçersonla birlikdə çəkildi, o,  Lezli Burk obrazını canlandırdı. Həmin film üçün "Keep Your Mind Wide Open" başlıqlı bir soundterk mahnısı oxudu, Disney Channelın müşayiəti ilə mahnıya klip çəkildi. Mahnı bir həftə müddətində Billboard Hot 100 mahnı hit-paradında 90-cı yeri tutdu. Robb filmin ekranlaşdırıldığı kitabın fanatı idi və roll almadan öncə kitab haqda demişdi; "O kitab indiyə qədər heç bir kitabın təsir etmədiyi kimi mənə təsir etdi"

Robb *The Reaping*, *[[Arzular səyahət edər (film, 2007)|Arzular səyahət edər]]* , *Jumper*, və *Spy School* filmlərində roll aldı. *Sleepwalking* filminə qarşı mənfi rəylərə baxmayaraq, Robbun filmdəki çıxışı tərif topladı. 2008-ci ildə o, "*The Word of Promise: Next Generation – New Testament: Dramatized Audio Bible"da* Mariya Maqdalenanı səsləndirdi. O, həmçinin *Witch Mountain* (2009) filmində də roll aldı. 2010-cu ildə *The Space Between* filmində göründü. Sonra isə *Soul Surfer* filmində köpəkbalığı hücumunda qolunu itirdikdən sonra yenə də sörfinq etməyə davam edən Betani Hamilton obrazını canlandırdı.

14 yanvar 2013-cü ildə The CW kanalında yayımlanan "*Böyük şəhərdə seks*" filmindəki Kerri Bredşou obrazının gənclik illərini *[[Kerri Bredşou#Kerrinin Gündəlikləri|Kerrinin Gündəlikləri]]* seriyalında canlandırır və həmin il yayımlanan *The Way, Way Back* komediyasına çəkildi.

Robb *PBS* kanalında 2016-2017-ci illər arası yayımlanan vətəndaş müharibəsi drama seriyalı olan *Mercy Street* -də Alis Qrin obrazını canlandırdı.

## Filmoqrafiya
### Film

### Televizya

## Saundtrek

## Mükafatlar və namizədlik

## İstinadlar

## Xarici keçidlər

* 
*  
* 
* Facebook səhifəsi